Veľký trochanter
Dobrý deň.
 Som dôchodca. 3 mesiace sa zobúdzam na pálenie v bode veľkého trochanteru. Tá bolesť je len v noci pri ležaní. Skúšal som natierať voltarenom a nič, dával som olfen forte gel a ten zabral, no po 2 mesiacoch už musím natierať 3 krát, účinok klesá. Pomohol by almiral gel alebo niečo iné?
Dobrý deň.
Ďakujeme za Vašu otázku.
Bolesť bedrového kĺbu môže mať viacero príčin, pričom najčastejšou je osteoartróza. Osteoartróza je nezápalové ochorenie kĺbov, pri ktorom dochádza k poškodeniu až strate chrupavky, pričom chorobný proces môže postihnúť aj okolité štruktúry, ako sú kosti, svaly, šľachy a väzy.
Z lokálne pôsobiacich prípravkov odporúčam
Complex Active gél
. Je to chladivý masážny gél s obsahom glukozamín sulfátu, MSM, chondroitín sulfátu a boswellie, ktoré spomaľujú, až zastavujú deštrukciu chrupavky. Vďaka obsahu silíc má chladivý účinok, ktorý zmierňuje bolesť a uvoľní stuhnuté svaly. Aplikuje sa 2 - 3krát denne na postihnuté miesto.
Taktiež je možné siahnuť po prípravkoch, ktoré priamo tlmia bolesť. Bez porady s lekárom sa však môžu používať maximálne 7 až 14 dní. Ich účinok nastupuje rýchlejšie, ale trvá len počas doby liečby. Vhodnou voľbou môže byť práve spomínaný Almiral gél.
Pre lepšiu účinnosť a dlhodobejšiu úľavu je vhodné liečbu doplniť o systémovo pôsobiace prípravky. Vhodné sú tie, ktoré obsahujú kombináciu viacerých účinných zložiek, ako sú glukozamín, chondroitín, MSM, hyaluronát sodný, kolagén,vitamín C a iné.  Účinok liečby je postupný, nastupuje o 2 až 6 týždňov a pretrváva aj po ukončení užívania. Výborné skúsenosti majú naši pacienti s užívaním prípravku
Complex 6 Aktiv
. Prípravok sa užíva 2 až 3 mesiace a v prípade potreby je možné kúru zopakovať.
V prípade nedostatočného účinku alebo zhoršenia bolesti, odporúčam kontaktovať lekára, ktorý zvolí ďalší postup liečby.
Prajem skorú úľavu od ťažkostí.
S pozdravom
Mgr.Barbora Bičanovská